CELEX: C2005/243/02
Language: da
Date: 2005-10-01 00:00:00
Title: Domstolens dom (Femte Afdeling) af 21. juli 2005 i sag C-130/04, Kommissionen for De Europæiske Fællesskaber mod Den Hellenske Republik (Traktatbrud — befordring — forordning (EF) nr. 1172/98 — statistisk registrering af vejgodstrafikken)

1.10.2005   
            
            
               DA
            
            
               Den Europæiske Unions Tidende
            
            
               C 243/1
            
         
      DOMSTOLENS DOM
   
   (Femte Afdeling)
   af 21. juli 2005
   i sag C-130/04, Kommissionen for De Europæiske Fællesskaber mod Den Hellenske Republik (1)
   
   (Traktatbrud - befordring - forordning (EF) nr. 1172/98 - statistisk registrering af vejgodstrafikken)
   (2005/C 243/02)
   Processprog: græsk
   I sag C-130/04, angående et traktatbrudssøgsmål i henhold til artikel 226 EF, anlagt den 11. marts 2004, Kommissionen for De Europæiske Fællesskaber (befuldmægtiget: D. Triantafyllou) mod Den Hellenske Republik (befuldmægtiget: S. Chala), har Domstolen (Femte Afdeling), sammensat af afdelingsformanden, R. Silva de Lapuerta, og dommerne R. Schintgen og J. Klučka (refererende dommer); generaladvokat: J. Kokott; justitssekretær: R. Grass, den 21. juli 2005 afsagt dom, hvis konklusion lyder således:
   
               1.
            
            
               Den Hellenske Republik har tilsidesat sine forpligtelser i henhold til Rådets forordning (EF) nr. 1172/98 af 25. maj 1998 om statistisk registrering af vejgodstrafikken, idet den i årene 1999-2002 har undladt hvert kvartal at indberette data vedrørende vejgodstrafikken, der opfylder kravene i forordningen, til De Europæiske Fællesskabers Statistiske Kontor (Eurostat).
            
         
               2.
            
            
               Den Hellenske Republik betaler sagens omkostninger.
            
         
      (1)  EFT C 106 af 30.4.2004.